	DOKUMENT ZA INTERNETSKO SAVJETOVANJE O NACRTU OPĆEG AKTA


	NACRT
prijedloga Programa javnih potreba u obrazovanju
Grada Poreča-Parenzo za 2027. godinu 

	Grad Poreč-Parenzo
Upravni odjel za društvene djelatnosti 

	Početak savjetovanja: 2. studeni 2026.
	Završetak savjetovanja: 3. prosinca 2026.



RAZLOG DONOŠENJA

	Temeljem važećih propisa jedinice lokalne samouprave dužne su u svom proračunu osiguravati sredstva za ostvarivanje javnih potreba u području obrazovanja. Javne potrebe za koje se sredstva osiguravaju u proračunu utvrđuju se programima javnih potreba, koje donosi predstavničko tijelo jedinice lokalne samouprave zajedno s godišnjim proračunom.
Programom javnih potreba u obrazovanju za 2027. godinu utvrđuju se djelatnosti i poslovi koji su od interesa za Grad Poreč-Parenzo, a odnose se na programe općeg obrazovanja i drugih oblika obrazovanja djece i mladih u školskim ustanovama (osnovnim i srednjim školama), investicijsko održavanje, nabava opreme, adaptacije i zahvati na školskim objektima, kao i su/financiranje ostalih programa, projekata, poslova i aktivnosti koji se ovim Programom utvrđuju kao javne potrebe od interesa za Grad Poreč-Parenzo.



Pozivaju se zainteresirani da zaključno do 3. prosinca 2026. dostave svoje komentare na Nacrt prijedloga Programa javnih potreba u obrazovanju Grada Poreča-Parenzo za 2027. godinu, putem Obrasca za savjetovanje na adresu elektroničke pošte: tihana.mikulcic@porec.hr

Po završetku savjetovanja izradit će se izvještaj koji će biti objavljen na internetskim stranicama Grada Poreča-Parenzo u roku do 8 dana od završetka savjetovanja. 
Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.

					

